**Ե­ԱՏՄ ԱՆ­ԴԱՄ Ե­ՐԿՐ­ՆԵ­ՐԻ՝ ՀԱՅԱՍ­ՏԱ­ՆԻ, ՌՈՒ­ՍԱՍ­ՏԱ­ՆԻ ԴԱՇ­ՆՈՒԹՅԱՆ, ԲԵ­ԼԱ­ՌՈՒ­ՍԻ ԵՎ ՂԱ­ԶԱԽՍ­ՏԱ­ՆԻ ԲԱՐՁ­ՐԱ­ԳՈՒՅՆ ԿՐ­ԹՈՒԹՅԱՆ**

**ՀԱ­ՄԱ­ԿԱՐ­ԳԵ­ՐԻ ԿԱ­ՌԱ­ՎԱՐ­ՄԱՆ ՀԱ­ՄԵ­ՄԱ­ՏԱ­ԿԱՆ ՎԵՐ­ԼՈՒ­ԾՈՒԹՅՈՒՆ**

**Հա­րու­թյու­նյան Նա­զիկ**

*Ե­ՊՀ, Հա­յաս­տան*

**Հա­մա­ռոտ նե­րա­ծա­կան:** Աշ­խար­հի տար­բեր ե­րկր­նե­րում հա­մաշ­խար­հայ­նաց­ման պայ­ման­նե­րում տե­ղի են ու­նե­նում բարձ­րա­գույն կր­թու­թյան բա­րե­փո­խում­նե­րի գոր­ծըն­թաց­ներ: Այդ ի­սկ ա­ռու­մով չա­փա­զանց կար­ևոր­վում են տար­բեր ե­րկր­նե­րի բարձ­րա­գույն կր­թու­թյան հա­մա­կար­գե­րի ու­սում­նա­սի­րու­թյու­նը, նրանց կա­ռա­վար­ման հա­մե­մա­տա­կան վեր­լու­ծու­թյու­նը՝ որ­պես ա­ռա­ջա­վոր փոր­ձի ու­սում­նա­սի­րու­թյան կար­ևոր ու­ղի: Սույն հոդ­վա­ծում տր­վում է Ե­ԱՏՄ ան­դամ չորս ե­րկ­րի՝ Հա­յաս­տա­նի, Ռու­սաս­տա­նի Դաշ­նու­թյան (այ­սու­հետ՝ Ռու­սաս­տան), Բե­լա­ռու­սի և Ղա­զախս­տա­նի բարձ­րա­գույն կր­թու­թյան հա­մա­կար­գե­րի կա­ռա­վար­ման հա­մե­մա­տա­կան վեր­լու­ծու­թյուն՝ բո­լո­նյան գոր­ծըն­թա­ցի հա­մա­տեքս­տում:

**Հիմ­նախն­դի­րը:** Վեր­ջին ժա­մա­նակ­նե­րում չա­փա­զանց կար­ևոր են ու ար­ժե­քա­վոր և խիստ ար­դի­ա­կան աշ­խար­հի տար­բեր ե­րկր­նե­րի կր­թու­թյան հա­մա­կար­գե­րի հա­մա­պար­փակ ու­սում­նա­սի­րու­թյուն­նե­րը, քա­նի որ դրանք լայն հնա­րա­վո­րու­թյուն­ներ են ստեղ­ծում ա­ռա­ջա­վոր փոր­ձի ու­սում­նա­սիր­ման ու փո­խա­նակ­ման հա­մար՝ նպաս­տե­լով Հա­մե­մա­տա­կան ման­կա­վար­ժու­թյան զար­գաց­մա­նը:

**Հե­տա­զո­տու­թյան նպա­տա­կը**: Սույն հե­տա­զո­տու­թյան նպա­տակն է հա­մե­մա­տա­կան վեր­լու­ծու­թյան են­թար­կել Ե­ԱՏՄ ան­դամ չորս ե­րկ­րի՝ Հա­յաս­տա­նի, Ռու­սաս­տա­նի, Բե­լա­ռու­սի և Ղա­զախս­տա­նի բարձ­րա­գույն կր­թու­թյան կա­ռա­վար­ման հա­մա­կար­գե­րը՝ ներ­կա­յաց­նե­լով դրանց ձեռք­բե­րում­ներն ու խն­դիր­նե­րը, նմա­նու­թյուն­ներն ու տար­բե­րու­թյուն­նե­րը։

**Հիմ­նախնդ­րի վե­րա­բե­րյալ գրա­կա­նու­թյան վեր­լու­ծու­թյուն:** Աշ­խար­հի տար­բեր երկր­նե­րի բարձ­րա­գույն կր­թու­թյան հա­մա­կար­գե­րի կա­ռա­վար­ման վե­րա­բե­րյալ կան եվ­րո­պա­կան, ռուս և հայ ման­կա­վարժ-գիտ­նա­կան­նե­րի բազ­մա­թիվ ու­սում­նա­սի­րու­թյուն­ներ, ո­րոնք ան­դրա­դար­ձել են ի­նչ­պես ա­ռան­ձին ե­րկր­նե­րի, այն­պես էլ տար­բեր ե­րկր­նե­րի բարձ­րա­գույն կր­թու­թյան կա­ռա­վար­ման հա­մա­կար­գե­րին՝ տա­լով դրանց հա­մե­մա­տա­կան վեր­լու­ծու­թյու­նը: Դրանց թվում նշենք՝ Резник С. Д., Филиппов В. М., Багрыч А., Бермус А. Г., Нестеров А. П., Е. Н. Трушина, П. Скотт, Сериков, Ю. Н. Пак, А. М. Газа­лиев., Л. И. Кашук, Alberto Amaral, Ն. Հա­րու­թյու­նյան, Ա. Գրի­գո­րյան, Մ. Ա­վե­տի­սյան և ու­րիշ­ներ: Նրան­ցից յու­րա­քան­չյու­րի խոս­քը նո­րո­վի մո­տե­ցում է հիմ­նախնդ­րին:

**Հե­տա­զո­տու­թյան նո­րույ­թը:** Ա­ռա­ջին ան­գամ Հա­յաս­տա­նում կա­տար­վում է մեծ ու հա­մա­պար­փակ ու­սում­նա­սի­րու­թյուն՝ Ե­ԱՏՄ ան­դամ չորս ե­րկ­րի՝ Հա­յաս­տա­նի, Ռու­սաս­տա­նի, Բե­լա­ռու­սի և Ղա­զախս­տա­նի բարձ­րա­գույն կր­թու­թյան կա­ռա­վար­ման հա­մե­մա­տա­կան վեր­լու­ծու­թյուն՝ վեր հա­նե­լով նրանց ձեռք­բե­րում­ներն ու խն­դիր­նե­րը: Սույն հոդ­վա­ծում տր­վում են վե­րո­հի­շյալ չորս ե­րկ­րի բարձ­րա­գույն կր­թու­թյան հա­մա­կար­գե­րի կա­ռա­վար­ման նմա­նու­թյուն­ներն ու տար­բե­րու­թյուն­նե­րը բո­լո­նյան գոր­ծըն­թա­ցի հա­մա­տեքս­տում:

**Բա­նա­լի բա­ռեր:** Բարձ­րա­գույն կր­թու­թյուն, եր­կաս­տի­ճան հա­մա­կարգ, կա­ռա­վար­ման հա­մա­կարգ, գլո­բա­լի­զա­ցի­ա, կր­թա­կան բա­րե­փո­խում­ներ, գնա­հատ­ման հա­մա­կարգ, բո­լո­նյան գոր­ծըն­թաց:

**Հիմ­նա­կան նյու­թի շա­րադ­րան­քը**։ Այ­սօր ա­նա­ռար­կե­լի է մարդ­կային կա­պի­տա­լի դե­րի ա­ճը տն­տե­սա­կան և գի­տա­տեխ­նի­կա­կան զար­գաց­ման գոր­ծըն­թաց­նե­րում, հե­տևա­բար դժ­վար չէ նկա­տել, որ կր­թու­թյու­նը դառ­նում է ժա­մա­նա­կա­կից հա­սա­րա­կու­թյան զար­գաց­ման գլ­խա­վոր շար­ժիչ ու­ժը: Կր­թու­թյունն այ­սօր ակ­տիվ գի­տե­լիք­նե­րի ար­տադ­րու­թյուն է, ո­րն ա­պա­հո­վում է հա­սա­րա­կու­թյան զար­գա­ցու­մը բո­լոր ո­ւղ­ղու­թյուն­նե­րում:

«Աշ­խար­հի շատ ե­րկր­նե­րում,− գրում են Ս. Դ. Ռեզ­նի­կը և Վ. Մ. Ֆի­լի­պո­վը,− կր­թու­թյու­նը նե­րառ­վել է պե­տա­կան հիմ­նա­կան ա­ռաջ­նա­հեր­թու­թյուն­նե­րի շար­քում: Նրան­ցից շա­տերն այ­սօր ձեռ­նա­մուխ են ե­ղել ար­մա­տա­կան (ռա­դի­կալ) փո­փո­խու­թյուն­նե­րի՝ ձգ­տե­լով ստեղ­ծել բարձ­րա­գույն կր­թու­թյան ճկուն հա­մա­կարգ, ո­րը գլո­բալ մր­ցակ­ցու­թյան պայ­ման­նե­րում կպա­տաս­խա­նի նոր պա­հանջ­նե­րին» [6; 15]:

Սույն հոդ­վա­ծում ու­սում­նա­սիր­վող չորս ե­րկր­ներն է­լ՝ Հա­յաս­տա­նը, Ռու­սաս­տա­նը, Բե­լա­ռու­սը և Ղա­զախս­տա­նը, նախ­կին Խորհր­դային Մի­ու­թյան հան­րա­պե­տու­թյուն­ներ է­ին, ո­րոնք նույն սկզ­բունք­նե­րով ու պայ­ման­նե­րով ին­տեգր­ված է­ին ե­րկ­րի բո­լոր ոլորտ­նե­րում որ­պես մի ամ­բող­ջա­կան հա­մա­կարգ։ Սա խո­սում է նրա մա­սին, որ ան­կա­խա­ցու­մից հե­տո չորս ե­րկր­ներն էլ դեռ ո­րոշ ժա­մա­նակ՝ մինչև նո­րե­րի ըն­դու­նու­մը, շա­րու­նա­կում է­ին գոր­ծել Խորհր­դային Մի­ու­թյան թե՛ Սահ­մա­նադ­րու­թյան և թե՛ օ­րենք­նե­րի շր­ջա­նակ­նե­րում։

Բո­լոր չորս ե­րկր­նե­րի հա­մար էլ ե­րկ­րի կար­ևո­րա­գույն խն­դիր­նե­րից են կր­թու­թյան հա­մա­կար­գի պահ­պա­նումն ու զար­գա­ցու­մը, նրա գի­տա­կան կա­ռա­վա­րու­մը, հա­մա­պա­տաս­խա­նե­ցու­մը մի­ջազ­գային չա­փա­նիշ­նե­րին և նրա մր­ցու­նա­կու­թյան ա­պա­հո­վու­մը մի­ջազ­գային աս­պա­րե­զում: Այս ա­մե­նի ի­րա­կա­նա­ցու­մը, ի­հար­կե, պա­հան­ջում է կր­թու­թյան հա­մա­կար­գի լուրջ բա­րե­փո­խում­ներ, ո­րին գնա­ցել են և՛ Հա­յաս­տա­նը, և՛ Ռու­սաս­տա­նը, և՛ Բե­լա­ռու­սը, և՛ Ղա­զախս­տա­նը:

Ու­սում­նա­սիր­վող բո­լոր չորս ե­րկր­ներն էլ ակ­տի­վո­րեն մաս­նակ­ցում են մի­ջազ­գային կր­թա­կան գոր­ծըն­թաց­նե­րին՝ կա­տա­րե­լով հա­մա­պա­տաս­խան քայ­լեր բարձ­րա­գույն կր­թու­թյան եվ­րո­պա­կան մի­աս­նա­կան տա­րածք ին­տեգր­վե­լու հա­մար:

Աշ­խար­հում ձևա­վոր­վել են բարձ­րա­գույն կր­թու­թյան հա­մա­կար­գային կա­ռա­վար­ման տար­բեր մո­տե­ցում­ներ և մո­դել­ներ, ո­րոնք տար­բեր ժա­մա­նակ­նե­րում ի­րենց գործ­նա­կան կի­րա­ռու­թյունն են գտել տար­բեր ե­րկր­նե­րում: Դրանք ե­ն՝ **մայր­ցա­մա­քային եվ­րո­պա­կան, ան­գլո-սաք­սո­նա­կան և գեր­մա­նա­կան կամ հում­բոլդ­տյան:**

Սույն հոդ­վա­ծի ա­վար­տին եզ­րա­կա­ցու­թյան մեջ հար­ցադր­մամբ կներ­կա­յաց­նենք, թե մեր ու­սում­նա­սիր­վող չորս ե­րկր­նե­րի բարձ­րա­գույն կր­թու­թյան կա­ռա­վար­ման հա­մա­կար­գերն աշ­խար­հում գոր­ծող բարձ­րա­գույն կր­թու­թյան հա­մա­կար­գային կա­ռա­վար­ման մո­դել­նե­րից ո­րին են հա­մա­պա­տաս­խա­նում։ Հա­մա­ռոտ ներ­կա­յաց­նենք այդ մո­դել­նե­րը:

Մայր­ցա­մա­քային եվ­րո­պա­կան մո­դե­լի հիմ­քում ըն­կած է այն սկզ­բուն­քը, որ «­բարձ­րա­գույն կր­թու­թյունն ա­ռա­վել, քան կար­ևոր է, որ այն գտն­վի ան­կախ կա­ռույց­նե­րի ձեռ­քում» [9; 281]:

­Մայր­ցա­մա­քային Եվ­րո­պա­յում հա­մալ­սա­րա­նը դի­տարկ­վել է որ­պես պե­տա­կան կա­ռույց, ո­րը հա­մար­վել է ազ­գային պե­տու­թյան և պե­տա­կա­նու­թյան զար­գաց­ման տնտե­սա­կան, սո­ցի­ա­լա­կան ու մշա­կու­թային հիմ­նա­կան գոր­ծի­քը: Այն ե­ղել է պե­տու­թյան կող­մից վե­րահս­կե­լի կա­ռույց: Մինչև վեր­ջին քա­ռորդ դա­րը եվ­րո­պա­կան բազ­մա­թիվ պե­տու­թյուն­նե­րում հա­մալ­սա­րան­ներն ամ­բող­ջո­վին ֆի­նան­սա­վոր­վել և կա­ռա­վար­վել են պե­տու­թյան կող­մից: Այս մո­դե­լի դա­սա­կան օ­րի­նա­կը Ֆրան­սի­ան է:

Ի­սկ ի­՞նչ սկզ­բուն­քի հի­ման վրա է ձևա­վոր­վել ան­գլո-սաք­սո­նյան մո­դե­լը: Ա. Ա­մա­րա­լը գրում է. «­Բարձ­րա­գույն կր­թու­թյունն ա­ռա­վել, քան կար­ևոր է, որ­պես­զի այն վս­տահ­վի ազ­գային պե­տու­թյան քա­ղա­քա­կան քմա­հա­ճու­թյուն­նե­րին» [9; 282]: Ը­ստ այս մո­դե­լի՝ պետք է ա­պա­հո­վել բարձ­րա­գույն կր­թու­թյան կա­յուն զար­գա­ցում ՝շու­կայի պա­հանջ­նե­րին հա­մա­պա­տաս­խան, և որ բարձ­րա­գույն կր­թու­թյու­նը չպետք է որ­ևէ ազ­դե­ցու­թյան են­թարկ­վի՝ ա­զդ­վե­լով պե­տու­թյան քա­ղա­քա­կան կուր­սի հնա­րա­վոր փո­փո­խու­թյուն­նե­րից:

Նշ­ված մո­դե­լի հիմ­քում ըն­կած այս չա­փա­զանց կար­ևոր գա­ղա­փարն այն կար­ևոր գոր­ծոնն է, ո­րն ա­պա­հո­վում է բու­հե­րի ի­նք­նա­վա­րու­թյու­նը, ի­նք­նա­կա­ռա­վա­րու­մը և ա­կա­դե­մի­ա­կան ա­զա­տու­թյուն­նե­րը, ո­րոնք չա­փա­զանց կար­ևոր դեր ու­նեն բու­հե­րի կա­յուն զար­գաց­ման ու ա­ռա­ջըն­թա­ցի հա­մար: Այս մո­դե­լը որ­դեգ­րել են Մեծ Բրի­տա­նի­ան, Ա­ՄՆ-ն, Կա­նա­դան և Ա­վստ­րի­ան:

Հա­ջոր­դը գեր­մա­նա­կան կամ հում­բոլդ­տյան մո­դելն է: Ի­՞նչ գա­ղա­փար է ըն­կած այս մո­դե­լի հիմ­քում: Դա ա­զա­տո­րեն ի­րա­կա­նաց­ված գի­տա­հե­տա­զո­տա­կան գոր­ծու­նե­ու­թյան և կր­թու­թյան մի­աս­նու­թյան ա­պա­հո­վումն է: Այ­սօր այս գա­ղա­փարն ա­մե­նա­կար­ևոր պա­հանջն է գի­տու­թյան և կր­թու­թյան զար­գաց­ման գոր­ծում, ո­րով­հետև ա­պա­հո­վում է գի­տա­կան նվա­ճում­նե­րի կի­րա­ռու­մը ոչ մի­այն տն­տե­սու­թյան, ա­ռող­ջա­պա­հու­թյան, այլ նաև կր­թու­թյան զար­գաց­ման գոր­ծում: Այս գա­ղա­փարն ամ­րագր­ված է նաև Բեր­գե­նյան կո­մյու­նի­կե­ում: Այս մո­դե­լի հե­ղի­նա­կը Վիլ­հելմ ֆոն Հում­բոլդտն է (19-րդ դար, Գեր­մա­նի­ա): Բա­ցի Գեր­մա­նի­այից՝ այն կի­րառ­վում է նաև Ա­վստ­րի­ա­յում ու Շվեյ­ցա­րի­ա­յում:

Ի­սկ այժմ ներ­կա­յաց­նենք Ե­ԱՏՄ ան­դամ չորս ե­րկ­րի՝ Հա­յաս­տա­նի, Ռու­սաս­տա­նի, Բե­լա­ռու­սի և Ղա­զախս­տա­նի բարձ­րա­գույն կր­թու­թյան հա­մա­կար­գե­րի կա­ռա­վար­ման հա­մե­մա­տա­կան վեր­լու­ծու­թյու­նը՝ շեշ­տը դնե­լով հետ­ևյալ հար­ցե­րի վրա՝ ե­րկ­րի մի­ա­ցու­մը բո­լո­նյան գոր­ծըն­թա­ցին, կա­ռա­վար­ման հա­մա­կար­գը, ան­ցու­մը եր­կաս­տի­ճան հա­մա­կար­գին, գնա­հատ­ման հա­մա­կար­գե­րը, ECTS հա­մա­կար­գի ներդ­րու­մը։

**Եվ այս­պես**․

**1․** **Ե­՞րբ են չորս ե­րկր­նե­րը մի­ա­ցել բո­լո­նյան գոր­ծըն­թա­ցին։**

**2003 թ.** Ռու­սաս­տա­նը՝ Ե­ԱՏՄ չորս ե­րկր­նե­րից ա­ռա­ջի­նը, ստո­րագ­րե­լով Բեռ­լի­նի կո­մյու­նի­կեն, մի­ա­ցել է բո­լո­նյան գոր­ծըն­թա­ցին և ստանձ­նել բո­լոր պար­տա­կա­նու­թյուն­նե­րը:

Ա. Գ. Բեր­մու­սը գրում է. «­Ժա­մա­նա­կա­կից աշ­խար­հում բարձ­րա­գույն ու­սում­նա­կան հաս­տա­տու­թյուն­նե­րի գոր­ծու­նե­ու­թյան պա­տաս­խա­նատ­վու­թյունն ու ռիս­կե­րը նույ­նիսկ գե­րա­զան­ցում են կո­մեր­ցի­ոն կա­ռույց­նե­րի հա­մա­պա­տաս­խան ռիս­կե­րը» [3; 368]:

**2005 թ.** Հա­յաս­տա­նի Հան­րա­պե­տու­թյու­նը, ստո­րագ­րե­լով Բեր­գե­նի կո­մյու­նի­կեն, մի­ա­ցավ բո­լո­նյան գոր­ծըն­թա­ցին և պար­տա­կա­նու­թյուն­ներ ստանձ­նեց բա­րե­փո­խե­լու բարձ­րա­գույն կր­թու­թյան հա­մա­կար­գը տար­բեր ո­ւղ­ղու­թյուն­նե­րով։

«­Հա­սա­րա­կու­թյան կրթ­վա­ծու­թյան հիմ­նախն­դի­րը ո­րո­շիչ դեր ու­նի ազ­գե­րի ժա­մա­նա­կա­կից և սո­ցի­ա­լա­կան նշա­նա­կու­թյուն ու­նե­ցող ար­ժե­քային հա­մա­կար­գի, հա­սա­րա­կու­թյան կողմ­նո­րոշ­վա­ծու­թյան, մար­դու կող­մից իր դե­րի գի­տակց­ված ը­նտ­րու­թյան հա­մար։ Բա­րե­փո­խում­նե­րի նպա­տա­կը կր­թու­թյան հա­մա­կար­գի կա­յուն զար­գաց­ման մե­խա­նիզմ­նե­րի ստեղ­ծումն ու մշա­կումն է, հա­սա­րա­կու­թյան պա­հանջ­նե­րին դրա հա­մա­պա­տաս­խա­նու­թյան և ար­դյու­նա­վե­տու­թյան ա­պա­հո­վու­մը»,– գրում են Ն. Հա­րու­թյու­նյանն ու Ա. Գրի­գո­րյա­նը [1; 5-6]:

**2010 թ.** (Բու­դա­պեշտ, Հուն­գա­րի­ա) Ղա­զախս­տա­նը պաշ­տո­նա­պես մի­ա­ցավ Բո­լո­նի­այի հռ­չա­կագ­րին և դար­ձավ բարձ­րա­գույն կր­թու­թյան եվ­րո­պա­կան տա­րած­քի 47-րդ լի­ի­րավ ան­դա­մը։

Ի­նչ­պես գրում են Յու․ Պակն ու Ա․ Գա­զա­լի­ևը, «որ­չա՞փ է Ղա­զախս­տա­նի բարձ­րա­գույն կր­թու­թյան հա­մա­կար­գը հա­մա­պա­տաս­խա­նում Բո­լո­նի­այի հռ­չա­կագ­րի սկզ­բունք­նե­րին։ Այ­սօր կա­րե­լի ամ­բող­ջա­կան հիմ­նա­վոր­մամբ հաս­տա­տել, որ Ղա­զախս­տա­նում ձևա­վոր­վել է կր­թու­թյան ազ­գային մո­դե­լը՝ բա­վա­րար չա­փով հա­մա­պա­տաս­խա­նեց­նե­լով կր­թու­թյան ա­րևմ­տաեվ­րո­պա­կան և ա­մե­րի­կյան հա­մա­կար­գե­րին։ Դեռ ա­վե­լին, բո­լո­նյան գոր­ծըն­թա­ցի պա­հանջ­նե­րի ի­րա­կա­նաց­ման ո­րոշ հար­ցե­րում Ղա­զախս­տանն ա­ռաջ է ան­ցել Ա­րևմ­տյան Եվ­րո­պայի շատ ե­րկր­նե­րից [5;28]:

**2015 թ.՝** Եր­ևա­նում տե­ղի ու­նե­ցած Եվ­րո­պա­կան բարձ­րա­գույն կր­թու­թյան տա­րած­քի նա­խա­րա­րա­կան գա­գաթ­նա­ժո­ղո­վի և բո­լո­նյան գոր­ծըն­թա­ցի 4-րդ քա­ղա­քա­կան հա­մա­ժո­ղո­վի ժա­մա­նակ, Բե­լա­ռու­սը մի­ա­ցավ բո­լո­նյան գոր­ծըն­թա­ցին: «­Բե­լա­ռու­սա­կան բու­հե­րի սահ­մա­նա­փակ ի­նք­նա­վա­րու­թյու­նը և խախտ­ված ա­կա­դե­մի­ա­կան ա­զա­տու­թյուն­նե­րը հնա­րա­վո­րու­թյուն չեն տա­լիս նրանց հե­տա­գա զար­գաց­ման ու կր­թու­թյան ո­րա­կի բարձ­րաց­ման հա­մար: Կա­րե­լի է նշել նաև պե­տա­կան խիստ վե­րահս­կո­ղու­թյու­նը բու­հե­րի վրա» [7; 29]:

**2­․ Ինչ­պի­սի՞ն են չորս ե­րկր­նե­րի բու­հե­րի կա­ռա­վար­ման հա­մա­կար­գե­րը:**

2005 թ. Հա­յաս­տա­նում փոխ­վեց բու­հե­րի կա­ռա­վար­ման հա­մա­կար­գը: Հիմք ըն­դու­նե­լով 2004 թվա­կա­նին ըն­դուն­ված «­Բարձ­րա­գույն և հետ­բու­հա­կան մաս­նա­գի­տա­կան կր­թու­թյան մա­սին» ՀՀ օ­րեն­քի 6-րդ հոդ­վա­ծը՝ 2005 թ. մայի­սին Հա­յաս­տա­նի բո­լոր բու­հե­րում ձևա­վոր­վե­ցին բու­հե­րի կա­ռա­վար­ման բարձ­րա­գույն մար­մին­ներ՝ խոր­հուրդ­ներ, ո­րոնց կազ­մում ը­նդ­գրկ­վե­ցին ի­նչ­պես դա­սա­խոս­ներ և ու­սա­նող­ներ (25-ա­կան %), այն­պես էլ Հա­յաս­տա­նի կա­ռա­վա­րու­թյան և ՀՀ ԿԳ նա­խա­րա­րու­թյան ներ­կա­յա­ցու­ցիչ­ներ (նույն­պես 25-ա­կան %): Խոր­հուր­դը բաց մր­ցույ­թով ը­նտ­րում է բու­հի ռեկ­տո­րին։

2014 թվա­կա­նից Հա­յաս­տա­նի բու­հե­րի կա­ռա­վար­ման բարձ­րա­գույն մար­մին­նե­րը Հո­գա­բար­ձու­նե­րի խոր­հուրդ­ներն են, քա­նի որ փոխ­վեց բու­հե­րի կազ­մա­կեր­պաի­րա­վա­կան կար­գա­վի­ճա­կը, բու­հե­րը դար­ձան հիմ­նադ­րամ­ներ։

­Հո­գա­բար­ձու­նե­րի խոր­հուր­դը կո­լե­գի­ալ և հա­մա­գոր­ծակ­ցային մար­մին է: Ոչ մի­այն բու­հի դա­սա­խոս­նե­րը, այլև ու­սա­նող­նե­րը, պե­տու­թյու­նը և տն­տե­սու­թյան ու հա­սա­րա­կու­թյան ներ­կա­յա­ցու­ցիչ­ներն ի­րենց մաս­նակ­ցու­թյունն են բե­րում բու­հի կա­ռա­վար­ման հար­ցե­րին: Խորհր­դում հար­ցե­րը քն­նարկ­վում են, և ո­րո­շում­ներն ըն­դուն­վում են մի­աս­նա­բար՝ ձայ­նե­րի պարզ մե­ծա­մաս­նու­թյամբ:

­Հո­գա­բար­ձու­նե­րի խոր­հուր­դը մր­ցու­թային կար­գով ը­նտ­րում է բու­հի ռեկ­տո­րին, որը՝ որ­պես գոր­ծա­դիր մար­մին, տա­րին մեկ հաշ­վետ­վու­թյուն է տա­լիս խորհր­դին:

**Ռու­սաս­տա­նի բու­հե­րում գոր­ծող կա­ռա­վար­ման մար­մին­ներն են** գի­տա­կան խոր­հուր­դը և ռեկ­տո­րը։ Գոր­ծում են նաև Հո­գա­բար­ձու­նե­րի խոր­հուրդ­ներ, ո­րոնց նա­խա­գա­հը կա՛մ բու­հի պրե­զի­դենտն է, կա՛մ բու­հի ռեկ­տո­րը: Այս խոր­հուրդ­նե­րի ան­դամ­նե­րը կա­րող են լի­նել ե­րկ­րի գի­տու­թյան, կր­թու­թյան, տն­տե­սու­թյան և այլ ո­լորտ­նե­րի ճա­նաչ­ված ներ­կա­յա­ցու­ցիչ­ներ, ո­րոնք հա­սա­րա­կա­կան հի­մունք­նե­րով ի­րենց մաս­նակ­ցու­թյունն են բե­րում ե­րկ­րի բարձ­րա­գույն կր­թու­թյան զար­գաց­ման ռազ­մա­վա­րա­կան հիմ­նախն­դիր­նե­րի քն­նարկ­մանն ու լուծ­մա­նը: Նիս­տե­րը գու­մար­վում են 3 տա­րին մեկ:

Ռու­սաս­տա­նի բու­հե­րի հո­գա­բար­ձու­նե­րի խոր­հուրդ­նե­րը չու­նեն այն նույն գոր­ծա­ռույթ­ներն ու լի­ա­զո­րու­թյուն­նե­րը, ի­նչ Հա­յաս­տա­նի բու­հե­րում գոր­ծող հո­գա­բար­ձու­նե­րի խոր­հուրդ­նե­րը:

**Ղա­զախս­տա­նի բարձ­րա­գույն ու­սում­նա­կան հաս­տա­տու­թյուն­նե­րի կա­ռա­վա­րու­մը** բա­րե­լա­վե­լու և այն զար­գա­ցած ե­րկր­նե­րի մի­ջազ­գային պրակ­տի­կային հա­մա­պա­տաս­խա­նեց­նե­լու նպա­տա­կով ո­րոշ­վեց բո­լոր բու­հե­րում ձևա­վո­րել կա­ռա­վար­ման խոր­հուրդ­ներ, ո­րոնց կազ­մում ը­նդ­գրկ­վե­ցին դր­սից շա­հագր­գիռ ան­ձինք։ Խոր­հուրդ­նե­րի կազ­մը հաս­տա­տում է նա­խա­րա­րու­թյու­նը։ Կա­ռա­վար­ման խոր­հուրդ­ներն ը­նտ­րում են բու­հե­րի ռեկ­տոր­նե­րին, գնա­հա­տում նրանց գոր­ծու­նե­ու­թյու­նը, հաս­տա­տում բու­հե­րի ռազ­մա­վա­րա­կան ծրա­գի­րը և բյու­ջեն, ա­ջակ­ցում բու­հե­րին՝ կա­ռա­վա­րու­թյան և հա­սա­րա­կու­թյան հետ հա­մա­գոր­ծակ­ցու­թյուն ի­րա­կա­նաց­նե­լով։ Ղա­զախս­տա­նի բու­հե­րի կա­ռա­վար­ման խոր­հուրդ­ներն ի­րենց գոր­ծա­ռույթ­նե­րով և ի­րա­վա­սու­թյուն­նե­րով նման են Հա­յաս­տա­նի բու­հե­րի հո­գա­բար­ձու­նե­րի խոր­հուրդ­նե­րին։

«­Պե­տա­կան բարձ­րա­գույն ու­սում­նա­կան հաս­տա­տու­թյուն­նե­րի խոր­հուրդ­նե­րը զբաղ­վում են ոչ մի­այն կենտ­րո­նաց­ված քա­ղա­քա­կա­նու­թյան վե­րահս­կո­ղու­թյան ի­րա­կա­նաց­մամբ, նրանք բու­հե­րում ստեղ­ծում են բազ­մա­զա­նու­թյան և նո­րա­րա­րու­թյուն­նե­րի տա­րածք՝ ի­նս­տի­տու­ցի­ո­նալ ա­ռա­քե­լու­թյուն­նե­րի լայն շր­ջա­նակ­նե­րում» [ 4; 323]:

**Բե­լա­ռու­սի բարձ­րա­գույն ու­սում­նա­կան հաս­տա­տու­թյան կա­ռա­վար­ման** ի­նք­նա­վար մար­մի­նը բու­հի խոր­հուրդն է, ո­րի ղե­կա­վա­րը բու­հի կա­ռա­վա­րիչն է՝ ռեկ­տո­րը: Այս խորհր­դին հա­մա­պա­տաս­խա­նում են Հա­յաս­տա­նի բու­հե­րի գի­տա­կան խոր­հուրդ­նե­րը:

Բե­լա­ռու­սում պե­տա­կան բու­հե­րի ռեկ­տոր­նե­րին սահ­ման­ված կար­գով նշա­նա­կում և ա­զա­տում է ե­րկ­րի նա­խա­գա­հը, ի­սկ մաս­նա­վոր բու­հե­րի կա­ռա­վա­րիչ­նե­րին հիմ­նա­դրի ա­ռա­ջադր­մամբ նշա­նա­կում կամ ա­զա­տում է կր­թու­թյան նա­խա­րա­րու­թյու­նը:

Փաս­տենք, որ Բե­լա­ռու­սի բու­հե­րում նա­խա­գա­հի ո­րոշ­մամբ կա­րող են ձևա­վոր­վել հո­գա­բար­ձու­նե­րի խոր­հուրդ­ներ, ի­նք­նա­վար այլ մար­մին­ներ: Սա խո­սում է այն մա­սին, որ Բե­լա­ռու­սի բու­հե­րի կա­ռա­վա­րումն ա­պա­կենտ­րո­նաց­ված չէ. բու­հե­րը չեն ան­ցել ի­նք­նա­կա­ռա­վար­ման։ Բու­հե­րի ռեկ­տոր­նե­րը չեն ը­նտր­վում, այլ նշա­նակ­վում են ե­րկ­րի նա­խա­գա­հի կող­մից:

**3­․Ան­ցու­մը բարձ­րա­գույն կր­թու­թյան եր­կաս­տի­ճան հա­մա­կար­գին**

2004-2005 ո­ւս­տար­վա­նից Հա­յաս­տանն ան­ցավ բարձ­րա­գույն կր­թու­թյան եր­կաս­տի­ճան հա­մա­կար­գի՝ բա­կա­լավ­րի­ատ, մա­գիստ­րա­տու­րա, ի­սկ 2010 թ․ ՀՀ-ո­ւմ ներդր­վեց հե­տա­զո­տո­ղի կր­թա­կան աս­տի­ճա­նը։

Ռու­սաս­տա­նում բարձ­րա­գույն մաս­նա­գի­տա­կան կր­թու­թյու­նը նույն­պես եր­կաս­տի­ճան է՝ բա­կա­լավ­րի­ատ, մա­գիստ­րա­տու­րա, սա­կայն մի տար­բե­րու­թյամբ, որ Ռու­սա­ս­տա­նում շա­րու­նա­կում է գոր­ծել դիպ­լո­մա­վոր­ված մաս­նա­գե­տի պատ­րաս­տու­մը (5 տա­րի, 300 կրե­դիտ):

2013 թվա­կա­նից Ռու­սաս­տա­նի բարձ­րա­գույն կր­թու­թյան հա­մա­կարգ որ­պես եր­րորդ աս­տի­ճան ներգ­րավ­վե­ցին նաև աս­պի­րան­տու­րան, օր­դի­նա­տու­րան, ո­րոնք նախ­կի­նում հա­մար­վում է­ին հետ­բու­հա­կան ծրագ­րեր:

­Ղա­զախս­տա­նը նույն­պես ի­րա­կա­նաց­րեց ռե­ֆորմ­ներ բարձ­րա­գույն կր­թու­թյան հա­մա­կար­գում։ 2007 թվա­կա­նից այն ու­նի հետ­ևյալ կա­ռուց­ված­քը՝ բա­կա­լա­վի­ատ (4 տա­րի), մա­գիստ­րա­տու­րա (2 տա­րի)։ Եվ ի տար­բե­րու­թյուն Հա­յաս­տա­նի, Ռու­սաս­տա­նի և Բե­լա­ռու­սի՝ Ղա­զախս­տա­նում բարձ­րա­գույն կր­թու­թյան եր­րորդ աս­տի­ճա­նը դոկ­տո­րան­տու­րան է։

Ի նմա­նու­թյուն Հա­յաս­տա­նի և Ռու­սաս­տա­նի՝ Բե­լա­ռու­սում նույն­պես գոր­ծում է բարձ­րա­գույն կր­թու­թյան եր­կաս­տի­ճան հա­մա­կարգ՝ բա­կա­լավ­րի­ատ, մա­գիստ­րա­տու­րա, ի­սկ եր­րորդ աս­տի­ճա­նը՝ աս­պի­րան­տու­րա։

**4․ECTS կրե­դի­տային հա­մա­կար­գի ներդ­րու­մը**

Հա­յաս­տա­նի բու­հե­րում 2008 թվա­կա­նից ու­սում­նա­կան գոր­ծըն­թա­ցը կազ­մա­կերպ­վում է ECTS կրե­դի­տային հա­մա­կար­գով՝ 1 կրե­դիտն ըն­դու­նե­լով 30 ժամ:

Բո­լո­նյան գոր­ծըն­թա­ցով պայ­մա­նա­վոր­ված՝ Ռու­սաս­տա­նում ևս գոր­ծում է ECTS կրե­դի­տային հա­մա­կար­գը: Սա­կայն Ռու­սաս­տա­նը, ու­նե­նա­լով մեծ տա­րածք, իր տար­բեր մար­զե­րի բու­հե­րում սահ­մա­նել է 1 ECTS կրե­դի­տի ար­ժե­քը 30-36 ժամ։ Ի դեպ, «կ­րե­դիտ» բա­ռի փո­խա­րեն Ռու­սաս­տա­նում կի­րա­ռում են «ս­տու­գար­քային մի­ա­վոր» (за­четная единица) կա­պակ­ցու­թյու­նը, քա­նի որ կրե­դի­տը պայ­մա­նա­կան ան­վա­նում է:

ECTS կրե­դի­տային հա­մա­կար­գը գոր­ծում է նաև Ղա­զախս­տա­նում 2011 թվա­կա­նից և Բե­լա­ռու­սում 2015 թվա­կա­նից։

**5․Գ­նա­հատ­ման հա­մա­կար­գե­րը 4 ե­րկ­րի բու­հե­րում**

Հա­յաս­տա­նի բու­հե­րում գոր­ծում են գնա­հատ­ման 20 և 100-բա­լային հա­մա­կար­գե­րը, ի­սկ Ռու­սաս­տա­նի բու­հե­րում պահ­պան­վել է գնա­հատ­ման 5-բա­լային հա­մա­կար­գը։ Բե­լա­ռու­սում գոր­ծում է գնա­հատ­ման 10-բա­լային, ի­սկ Ղա­զախս­տա­նում՝ 100-բա­լային հա­մա­կար­գը։

**Եզ­րա­կա­ցու­թյուն:** Ե­ԱՏՄ ան­դամ 4 ե­րկ­րի՝ Հա­յաս­տա­նի, Ռու­սաս­տա­նի, Բե­լա­ռու­սի և Ղա­զախս­տա­նի բարձ­րա­գույն կր­թու­թյան հա­մա­կար­գե­րի կա­ռա­վար­ման հա­մե­մա­տա­կան վեր­լու­ծու­թյան ար­դյունք­նե­րը հան­գեց­րին այն եզ­րա­կա­ցու­թյան, ո­ր․

1․ Հա­յաս­տա­նի, Ռու­սաս­տա­նի, Բե­լա­ռու­սի և Ղա­զախս­տա­նի որ­դեգ­րած բարձ­րա­գույն կր­թու­թյան կա­ռա­վար­ման հա­մա­կար­գե­րը տե­ղա­վոր­վում են բարձ­րա­գույն կր­թու­թյան կա­ռա­վար­ման Մայր­ցա­մա­քային եվ­րո­պա­կան մո­դե­լի շր­ջա­նակ­նե­րում՝ ո­րոշ չա­փով ա­ղերս­վե­լով Հում­բոլդ­տյան մո­դե­լին:

2․­Տար­բեր ե­րկր­նե­րի կր­թու­թյան հա­մա­կար­գե­րի կա­ռա­վար­ման վե­րա­բե­րյալ ցան­կա­ցած ու­սում­նա­սի­րու­թյուն իր ներդ­րումն է բե­րում Հա­մե­մա­տա­կան ման­կա­վար­ժու­թյան զար­գաց­մա­նը՝ բա­ցա­հայ­տե­լով տար­բեր ե­րկր­նե­րի ա­ռա­ջա­վոր փոր­ձը:

**Օգտագործված գրականության ցանկ**

1. Հարությունյան Ն., Գրիգորյան Ա., Կրթության զարգացման և որակավորման խնդիրները, «Մանկավարժական միտք», Երևան, 2013, 1-2:

2. Багрыч А., Образование-наше вчера, сегодня, завтра, М., 2011.

3. Бермус А. Г., Модернизация образования:философия, политика, культура, М., 2008, 382 ст.

4. Обзор национальной политики в области образования:Высшее образование в Казахстане, 2017, редакторы : Алима Ибрашева, Аида Ахметжанова, Астана, 2017

5. Пак Ю.Н. , Газалиев А.М., Болонский процесс и казахстанские реалии. Монография. -Караганда; Изд-во КарГТУ, 2012, стр.28

6. Резник С.Д., Филиппов В.М., Управление высшим учебным заведением, М., 2011, 767 с.

7. Система высшего образования Беларуси: состояние, проблемы и направления реформирования, Минск, 2014, 35 с.

8. Скотт П., Глобализация и университет, Вестник высшей школы, 2009, №4.

9. Alberto Amaral, Glen A. Jones and Berit Karseth, Governing Higher Education: National Perspectives on institutionаl Governance, the Netherlands, 2002.

10. Philip G. Altbach and Jamil Salmi (Ed.) The Road to Academic Excellence. The Making of World-Class Research Universities. Washington: The World Bank, 2011. 339p.

**COMPARATIVE ANALYSIS OF HIGHER EDUCATION MANAGEMENT SYSTEM**

**OF ARMENIA, RUSSIAN FEDERATION, BELARUS AND KAZAKHSTAN**

**Harutyunyan Nazik**

*Yerevan State University, Armenia*

**Summary**

The comparative analysis of higher education management in different countries has become extremely relevant and highly valuable in the world today. These studies address two important issues: i.e. the exchange of cognitive and advanced experience and definite contribution to the development of Comparative Pedagogy.

Furthermore, the article compares the higher education management of the four EAEU member states: i.e. Armenia, Russia, Belarus and Kazakhstan as well as presents similarities and differences, achievements and problems of the management system.

In particular, reforms that are implemented in four countries in the context of the Bologna Process are presented in the article.

The present article conducts a comparative analysis of Two Degree Education System, ECTS Credit System, and Assessment System.

**Keywords:** Higher Education, Management System, Globalization, Educational Reforms, Two Degree Education System, Assessment System.

**СРАВНИТЕЛЬНЫЙ АНАЛИЗ УПРАВЛЕНИЯ СИСТЕМАМИ ВЫСШЕГО ОБРАЗОВАНИЯ АРМЕНИИ, РОССИИ, БЕЛАРУСИ И КАЗАХСТАНА**

**Арутюнян Назик**

*ЕГУ, Армения*

**Аннотация**

Сегодня в мире чрезвычайно актуальны исследования, содержащие сравнительный анализ управления системой образования разных стран. Данные исследования имеют высокую ценность, а также решают две важные задачи: познавательную и обмен опытом. Исследования, представленные в статье, однозначно способствуют развитию сравнительной педагогики.

В статье проведён сравнительный анализ систем управления высшим образованием в странах-членах ЕАЭС – Армении, России, Беларуси и Казахстана. Представлены сходства и различия, достижения, а также проблемы этих систем.

В частности, в статье представлены реформы, осуществлённые как в системе управления высшим образованием четырех странах в контексте Болонского процесса.

В статье проанализирована двухступенчатая система высшего образования, кредитная система ECTS, а также система оценивания в четырех странах.

Согласно результатам исследования, становится очевидным, что в системе высшего образования Армении, России, Беларуси и Казахстана необходимы серьёзные реформы как в вопросах улучшения качества образования, так и в вопросах демократизации управления.

**Ключевые слова:** высшее образование, двухступенчатая система образования, глобализация, система управления, образовательные реформы, система оценивания, Болонский процесс.